
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 176
                                                                din 27 iulie 2023
privind transmiterea unui drept de concesiune

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 23.141/05.07.2023 şi la Consiliul Local Sighișoara cu nr. 24.831/18.07.2023, de referatul de aprobare, înregistrat cu nr. 23.143/05.07.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 22.014/23.06.2023, prin care numiții Sîmpetrean Tamara și Sîmpetrean Alexandru solicită transferul dreptului de concesiune asupra terenului în suprafață de 250 mp. ocupat de construcția – centrală termică, teren care face obiectul contractului de concesiune nr. 9/31.07.2009, de la S.C. Rainbow Company Production S.R.L., în condițiile prevăzute de prevederile legislative aplicabile în prezent pentru concesionarea bunurilor și având în vedere documentele anexate cererii; 

Având în vedere prevederile contractului de concesiune nr. 9/31.07.2009, încheiat între Municipiul Sighișoara, în calitate de concedent și S.C. Rainbow Company Production S.R.L., în calitate de concesionar, având ca obiect terenul situat în Municipiul Sighișoara, str. Rozelor, f.nr., înscris în C.F. nr. 11929, sub nr. top 3485/31, nr. cad. 2251, în suprafață de 250 mp., cu destinația de teren aferent construcției – centrală termică, proprietatea concesionarului;

Având în vedere faptul că în Cartea Funciară nr. 55068 Sighișoara (nr. CF vechi: 11929), sub nr. cad. 2251 și nr. top. 3485/31 este înscris terenul în suprafață de 250 mp. și categoria de folosință curți - construcții, situat în Sighișoara, str. Rozelor, nr. 1A, ca aparținând Statului Român, iar pe acest teren, sub nr. top. 3485/31, este intabulată construcția C.1. – Centrală termică, cu S.c. = 241 mp., compusă din: centrală termică; grup sanitar și duș, cu S.u. = 218,96 mp.; rampă beton cu S. = 13,50 mp., aflată în proprietatea numiților Sîmpetrean Tamara și Sîmpetrean Alexandru, dreptul de proprietate fiind dobândit prin convenție, conform actului notarial, contract de vânzare autentificat cu încheierea de autentificare nr. 70 din 07.02.2023 de Biroul Individual Notarial Pop Didona Voichița; 

Având în vedere că potrivit prevederilor Hotărârii Consiliului Local Sighișoara nr. 127/30.05.2023 privind intabularea dreptului de proprietate privată a Municipiului Sighișoara asupra unui imobil – teren, s-a aprobat înscrierea dreptului de proprietate privată a Municipiului Sighișoara asupra imobilului – teren, antemenționat;

Având în vedere că în contabilitatea Municipiului Sighișoara suprafața de teren de 250 mp., care face obiectul contractului de concesiune, este evidențiată sub nr. de inventar 51.053, ca aparținând domeniului privat;

Având în vedere vechimea contractului de concesiune nr. 9/31.07.2009, precum și schimbările legislative cu privire la concesiunea bunurilor intervenite de la data încheierii acestuia și până în prezent;

Având în vedere recomandările făcute cu privire la contractele de concesiune prin scrisoarea cu nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021;

Având în vedere valoarea superioară a sumei redevenței calculată potrivit prevederilor art. 13 (1) și art. 17 din Legea nr. 50/1991, față de cea la care s-a ajuns în prezent, ca urmare a aplicării prevederilor contractuale asupra valorii inițiale a redevenței stabilite prin contractul de concesiune, respectiv 6,00 lei/mp./an față de 3,2820 lei/mp./an;

Având în vedere faptul că redevența aferentă contractului de concesiune nr. 9/31.07.2009 este achitată pentru primul semestru al anului 2023, precum și ținând cont de data depunerii cererii de către numiții Sîmpetrean Tamara și Sîmpetrean Alexandru, respectiv 23.06.2023;

Având în vedere prevederile art. 555 - 566 și art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările şi completările ulterioare, cu precădere cele ale art. 302 și următoarele din aceasta;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Legii nr. 227/2015 privind Codul fiscal, cu modificările şi completările ulterioare și ale Legii nr. 207/2015 privind Codul de procedură fiscală, cu modificările și completările ulterioare;

Având în vedere că prin transmiterea dreptului de concesiune se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 23.142/05.07.2023, prin care se propune transmiterea unui drept de concesiune;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

  H O T Ă R Ă Ş T E:

Art. 1. (1) Se aprobă, începând cu luna iulie 2023, transmiterea către Sîmpetrean Tamara și Sîmpetrean Alexandru, a dreptului de concesiune asupra terenului în suprafață de 250 mp., situat în Municipiul Sighișoara, str. Rozelor, nr. 1A, jud. Mureș, înscris în C.F. nr. 55068 Sighișoara (nr. C.F. vechi: 11929), sub nr. cad. 2251 și nr. top. 3485/31, având categoria de folosință curți - construcții, teren pe care este edificată construcția – centrală termică, înscrisă în aceeași carte funciară, aflată în proprietatea privată a numiților Sîmpetrean Tamara și Sîmpetrean Alexandru.

(2) Redevența va fi de 6,00 lei/mp./an, adică de 1.500,00 lei/an, plătibilă în două rate semestriale egale, cu termen scadent la data de 31 martie, respectiv la data de 30 septembrie a fiecărui an și se indexează anual cu indicele de inflaţie.

(3) Durata concesiunii va fi de 11 (unsprezece) ani, până la data de 30.06.2034, cu posibilități de prelungire pentru o perioadă egală cu jumătate din perioada inițială, adică 5 ani și 6 luni.

(4) În termen de 90 de zile de la semnarea contractului, concesionarii au obligația depunerii, cu titlu de garanție, a unei sume reprezentând echivalentul prețului redevenței pentru 1 an de contract, adică suma de 1.500,00 lei, în caz de necesitate, din aceasta vor fi prelevate penalități și alte sume datorate concedentului de către concesionari.

(5) Modelul - cadru al contractului de concesiune este cel prevăzut în anexa nr. 1 la prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Burghelea Bogdan - Ioan            
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Arhitectul Șef;

  4 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

14 ex. 
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 176/27.07.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


